**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO VYKDYTI PASTATO REKONSTRUKCIJOS DARBUS**

2023 m. lapkričio 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 8.3 papunkčiu, 2020 m. lapkričio 24 d. Plungės rajono savivaldybės turto patikėjimo sutarties (notarinio registro Nr. 6193) Nr. BT6-02-75 7.2.5 papunkčiu bei atsižvelgdama į viešosios įstaigos Plungės rajono savivaldybės ligoninės 2023 m. spalio 24 d. raštą Nr. V3-460 „Dėl pritarimo pertvarkyti patikėjimo teise valdomą Plungės rajono savivaldybės turtą“, Plungės rajono savivaldybės taryba nusprendžia:

Leisti viešajai įstaigai Plungės rajono savivaldybės ligoninei (kodas 191135578) teisės aktų nustatyta tvarka neatlygintinai vykdyti pastato – Ligoninės (unikalus Nr. 6897-1003-8010), esančio J. Tumo-Vaižganto g. 89, Plungės m., rekonstrukciją.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Architektūros ir teritorijų planavimo skyriaus vedėjas Tomas Jocys

Finansų ir biudžeto skyriaus vedėja Daiva Mažeikienė

Strateginio planavimo ir investicijų skyriaus vedėja Žaneta Vaitkuvienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO VYKDYTI PASTATO REKONSTRUKCIJOS DARBUS“**

2023 m. lapkričio 8 d.

Plungė

**1. Parengto sprendimo projekto tikslai, uždaviniai.** Leisti viešajai įstaigai Plungės rajono savivaldybės ligoninei (kodas 191135578) teisės aktų nustatyta tvarka neatlygintinai vykdyti pastato – Ligoninės (unikalus Nr. 6897-1003-8010), esančio J. Tumo-Vaižganto g. 89, Plungės m., rekonstrukciją.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 8.3 papunkčiu, Savivaldybės taryba, atlikdama turto savininko teises, turi pateikti sutikimą dėl Savivaldybei priklausančio turto rekonstrukcijos. Kadangi pastatas – Ligoninė, esantis J. Tumo-Vaižganto g. 89, Plungės m., yra patikėjimo teise pagal patikėjimo sutartį perduotas viešajai įstaigai Plungės rajono savivaldybės ligoninei, Administracija parengė sprendimo projektą.

**3. Kodėl būtina priimti sprendimą, kokių pozityvių rezultatų laukiama.** Patikėtinis patikėjimo teise valdo, naudoja ir disponuoja nekilnojamuoju turtu, vadovaudamasis Savivaldybės tarybos sprendimų nustatyta tvarka bei turto patikėjimo sutartimi ir atlieka savarankiškąją savivaldybių funkciją – pirminę asmens ir visuomenės sveikatos priežiūrą (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą Savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, – visuomenės sveikatos stiprinimui ir visuomenės sveikatos stebėsenai vykdyti. Rekonstrukcija atliekama pristatant priestatą ir padidinant lovų skaičių 9 lovomis.

**4. Lėšų poreikis ir finansavimo šaltiniai.** Pagal pateiktą projektą skaičiuojamoji statybos kaina apskaičiuota 2023 m. balandžio mėn. kainomis - 1 203 695,00 Eur. Finansavimo šaltinis – savivaldybės lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Viešosios įstaigos Plungės rajono savivaldybės ligoninės prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Viešajai įstaigai Plungės rajono savivaldybės ligoninei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Pagerins teikiamų paslaugų kokybę* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė